10/04/2012 | Administración LocalMunicipal
Malpica de Bergantiños
Recadación
Citación por comparecencia (artigo 112 da Lei 58/203, do 17 de decembro, xeral tributaria). Edicto de notificación de providencia de constrinximentoCitación por comparecencia (artigo 112 da Lei 58/203, do 17 de decembro, xeral tributaria). Edicto de notificación de providencia de constrinximento

Citación por comparecencia (artigo 112 da Lei 58/203, do 17 de decembro, xeral tributaria). Edicto de notificación de providencia de constrinximento. Faise público unha vez que se intentou, sen resultado positivo, practicarlles as notificacións persoais aos debedores que se relacionan ou aos seus representantes, nos termos do artigo 112 da Lei 58/2003, do 17 de decembro, xeral tributaria (BOE n.º 302, do 18/12/2003), a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, aos administrados que figuran como debedores a este Concello polos débitos que se detallan no anexo, podendo comparecer por si ou por medio de representante no expediente executivo que se lles segue. Providencia de constrinximento No uso das facultades que me confire o artigo 5.3. c) do Real decreto 1174/1987, do 18 de setembro (BOE n.º 233, do 29/09/1987), de conformidade co disposto no artigo 167 da Lei 58/2003, do 17 de decembro, xeral tributaria (BOE n.º 302, do 18/12/2003) e os artigos 69 e 70 Real decreto 939/2005, do 20 de decembro, polo que se aproba o regulamento xeral de recadación (BOE n.º 210, do 02/09/2005), comunícase que finalizados os prazos de ingreso en período voluntario das débedas que se se detallan no anexo, a tesourería dictou providencias de constrinximento polo que se require os debedores o pagamento do importe total da débeda pendente, incluído o recargo de constrinximento reducido (10%), no prazo regulado no artigo 62.5 da Lei 58/2003, do 17 de decembro, xeral tributaria. No caso de non se producir o ingreso no devandito prazo, procederase ao embargo dos bens do debedor ou á execución das garantías existentes para o cobro da débeda, con inclusión do recargo de constrinximento do 20% e dos xuros de demora que se devenguen ata a data da cancelación da débeda. Prazos e lugar de ingreso De conformidade co disposto no artigo 62.2 da Lei 58/2003, do 17 de decembro, xeral tributaria, os prazos de ingreso das débedas contraídas serán os seguintes: – As notificadas entre os días 1 e 15 de cada mes, ata o día 20 do mesmo mes ou inmediato hábil posterior. – As notificadas entre os días 16 e último de cada mes, ata o día 5 do mes seguinte ou inmediato hábil posterior. O pagamento da débeda poderá facerse efectivo na conta do Concello en Caixa Galicia n.º 2080-0030-96-3110000041. Unha vez rematado o prazo de ingreso deberá realizarse na Tesourería deste Concello. Xuros de mora e custas do procedemento De conformidade co establecido nos artigos 70.2 e 72 do Regulamento xeral de recadación, as cotas non satisfeitas en período voluntario xerarán xuros de mora dende o día seguinte á conclusión do mencionado período, ata o día do seu cobro. Serán a cargo dos debedores as custas causadas no procedemento de constrinximento, comprendidas no artigo 113 do citado regulamento. Comparecencia De conformidade co estipulado no artigo 112 da Lei 58/2003, do 17 de decembro, xeral tributaria, requírense os debedores relacionados, ausentes ou con domicilio descoñecido na actualidade co fin de que comparezan, por si ou por medio de representante, nas oficinas do Servizo de Recadación do Concello de Malpica sitas en Avda. Emilio González López, 1, en horario de luns a venres, de 8 a 15 horas, no expediente executivo que se segue respecto deles. Transcorridos quince días naturais dende o día seguinte á publicación deste edicto no correspondente Boletín Oficial sen se presentar a persoa interesada, darase por notificado para todos os efectos legais dende o día seguinte ao vencemento do prazo sinalado para comparecer. Recursos Contra o procedemento de constrinximento, e só polos motivos taxados no artigo 167.3 da Lei xeral tributaria, poderá interpoñerse recurso de reposición ante a tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso-administrativa. Este recurso poderase interpoñer perante o Xulgado do Contencioso-Administrativo nos termos e prazos establecidos na Lei reguladora da xurisdicción contencioso-administrativa no seu artigo 46 (Lei 29/1998, do 13 de xullo). Non obstante poderase interpoñer calquera outro recurso que se estime procedente. Suspensión do procedemento O procedemento de constrinximento, aínda que se interpoña recurso, só se suspenderá nos termos e condicións sinalados no artigo 165 da Lei xeral tributaria. Aprazamento ou fraccionamento de pago As débedas tributarias poderán aprazarse ou fraccionarse segundo o previsto no artigo 65 da Lei xeral tributaria. Malpica de Bergantiños, 8 de marzo de 2012. O tesoureiro Asdo.: Ángel Celestino Chouciño Chouciño ANEXO: DÉBEDAS POLAS TAXAS DE RECOLLIDA DE LIXO, DISTRIBUCIÓN DE AUGA E SUMIDOIROS